Diari Oficial de la Generalitat Valenciana


Sumari del DOGV 5487, del 11-04-2007 (2007/4087)

RESOLUCIÓ de 15 de març de 2007, de la Conselleria de Cultura, Educació i Esport, per la qual es concedeixen ajudes a les associacions d'il·lustradors de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4087


Data del document
:   15-03-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * indústria del llibre
    * associació
    * belles arts
    * ajuda pública

Per Ordre de 14 de desembre de 2006, de la Conselleria de Cultura, Educació i Esport, (DOCV núm. 5428, de 15 de gener de 2007), es convocà la concessió de Ajudes a les associacions d'il·lustradors de la Comunitat Valenciana.  
Finalitzat el termini de presentació de sol·licituds, acompanyades de la corresponent documentació, es constituí la Comissió prevista a la base quarta de l'esmentada convocatòria, la qual ha elevat la proposta corresponent.  
En virtut de les competències transferides a la Generalitat en matèria de cultura pel Reial Decret 3066/1983, de 13 d'octubre; segons l'article 76 de la Llei 5/1983, de 13 d'octubre, de Govern Valencià, i conforme a l'esmentada convocatòria, resol:  
Concedir a les associacions d'il·lustradors que se citen a continuació les ajudes econòmiques següents, en concepte de transferències corrents, que solament podran finançar les activitats que es detallen a continuació, i que constituixen l'aportació econòmica de la Conselleria per a la realització d'estes activitats.  
Asociación de Autores de Cómic de España  
Activitats previstes:  
Manteniment pàgina Web: 1.000 Euros  
Assistència a convencions: 2.000 Euros  
Anuari AACE: 2.566 Euros  
Catàleg d'autors 2007: 1.000 Euros  
Aportació Conselleria: 6.566 Euros  
Associació Professional d'il·lustradors Valencians (APIV)  
Activitats previstes:  
Participació en fires i congressos: 934 Euros  
Col·laboracions professionals: 3.000 Euros  
Coordinació programa X Aniversari: 5.000 Euros  
Funcionament i protocol: 500 Euros  
Publicació butlletí El Pes: 2.000 Euros  
Aportació Conselleria: 11.434 Euros  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'interposarà davant el conseller de Cultura, Educació i Esport, en el termini d'un mes comptador des de l'endemà de la seua publicació.  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.  
València, 15 de març de 2007.- El director general del Llibre i Biblioteques: Vicente Luis Navarro de Luján